* ოსკარი და ვარდისფერი ქალბატონი

( ერიკ-ემანუელ შმიდტი)

1

**ოსკარი**-უფალო ღმერთო, მე მქვია ოსკარი, ვარ ათი წლის. პირველად გწერ წერილს, რადგან აქამდე, სკოლის გადამკიდე, საკმარისი დრო არ მქონია. თავიდანვე გაფრთხილებ: მეზიზღება წერა. სხვა გამოსავალი მართლა არ უნდა მქონდეს, რომ ვწერო. ეს იმიტომ, რომ წერა მხოლოდ სიცრუის შელამაზებაა და მეტი არაფერი. ამაში მოზრდილებს მეტი გაეგებათ. დაგისაბუთო? მოდი, თუნდაც ჩემი წერილის შესავალი ავიღოთ: ,, მე მქვია ოსკარი, ვარ ათი წლის. შემეძლო შემდეგი დამეწერა: ,,კვერცხთავას მეძახიან; რომ შემხედო, შვიდ წელზე მეტს არ მომცემ. საავადმყოფოში კიბოს გამო ვცხოვრობ. აზრადაც არ მომსვლია, გამოგლაპარაკებოდი, რადგან შენი არსებობის არც კი მჯერა.’’ ასე რომ დამეწყო, აბა, რა წერილი გამოვიდოდა. ჩემით ნაკლებად დაინტერესდებოდი. მე კი შენი ყურადღება მჭირდება.საავადმყოფო მშვენიერ გუნება–განწყობაზე მყოფი, ხმამაღლა მოლაპარაკე ადამიანებით დასახლებული, ძალიან საყვარელი ადგილია. სავსეა სათამაშოებითა და ვარდისფერი ქალბატონებით, რომლებსაც პატარებთან გართობა და ხალისი სურთ. ერთი სიტყვით, თუ სასიამოვნო ავადმყოფი ხარ, საავადმყოფოს ადგილი არ ჯობია. მე უკვე აღარ ვარ სასიამოვნო. მას შემდეგ, რაც ზურგის ტვინი გადამინერგეს, ვეღარავის ვანიჭებ სიამოვნებას. დილაობით, როცა მსინჯავს, ექიმი დიუსელდორფი გულს ვეღარ მიდებს. ცხადია, იმედს ვუცრუებ. მიყურებს და ხმას არ იღებს. თითქოს გამოუსწორებელი შეცდომა დამეშვას. არადა, როგორ ვეცადე ოპერაციის დღეს; ბრწყინვალედ ვიქცეოდი. ისე დამაძინეს, წინააღმდეგობა არც კი გამიწევია. მტკიოდა, მაგრამ კრინტი არ დამიძრავს, ყველა აბი მორჩილად გადავყლაპე. არის დღეები, როცა სურვილი მიპყრობს, იმ შავწარბა ექიმ დიუსელდორფს პირში მივახალო, იქნებ თავად ჩააფლავე ოპერაცია-მეთქი; ერთადერთი, ვინც არ შეცვლილა, დედა–როზაა . მას წარდგენა არ სჭირდება. უფალო ღმერთო, ის ხომ შენი უახლოესი მეგობარია, სწორედ მან ამაღებინა კალამი ხელში; - რამდენი წლის იქნებით, დედა-როზა?

**დედა როზა**-ცამეტნიშნა ციფრის დაიმახსოვრება შეგიძლია, ჩემო პატარა ოსკარ?

**ოსკარი** – კარგით რა, ნუ აჭარბებთ.

**დედა როზა** – სულაც არა, აქ ჩემი ასაკი არავინ არ უნდა გაიგოს, თორემ გამაგდებენ და ერთმანეთსაც ვეღარ ვნახავთ.

**ოსკარი** – ვითომ რატომ?

**დედა როზა** – მე აქ, ასე ვთქვათ, კონტრაბანდულად ვარ. ვარდისფერი ქალბატონებისთვის ასაკობრივი ზღვარი არსებობს. დიდი ხანია, ამ ზღვარს გავცდი.

**ოსკარი** – ვადაგასული ხართ? –

**დედა როზა**-ასე გამოდის.

**ოსკარი** – როგორც იოგურტი, არა?

**დედა როზა** – შშშ!

**ოსკარი** – კარგი, აღარაფერს ვიტყვი. დედა-როზა პირდაპირ ძაღლის განავალში ჩაყავი ფეხი.

**დედა როზა** \_ ოჰ, შენი…

**ოსკარი**\_ დედა-როზა, უწმაწურ სიტყვებს ხმარობთ.

**დედა როზა** \_ შენ კიდევ, ბალღო, ერთი წამით დამეხსენი, რა! ისე ვლაპარაკობ, როგორც მომეპრიანება!

**ოსკარი**- კარგით რა, დედა-როზა

**დედა როზა** \_ მიდი, გაანძრიე ტრაკი. ჩვენ აქ ვსეირნობთ, ლოკოკინების შეჯიბრში მონაწილეობის მისაღებად კი არ მოვსულვართ.

**ოსკარი**- დედა-როზა, ვფიქრობ, არავის უნდა მითხრას, რომ მოვკვდები.

**დედა როზა-** რად გინდა, სხვამ გითხრას, რაც შენ თვითონ მშვენივრად იცი.

**ოსკარი**- დედა-როზა, ხომ ჩაფლავდა ჩემი ოპერაცია, თქვი.

**დედა როზა-**იცოდე, მე შენთვის არაფერი მითქვამს. შეგიძლია შემომფიცო?

**ოსკარი** \_ გეფიცები!

**დედა როზა**-ოსკარ, ღმერთისთვის რომ მიგეწერა წერილი?

**ოსკარი \_** დედა-როზა, კარგით რა, თქვენც არ დამიწყოთ!

**დედა როზა** \_ როგორ თუ მეც?

**ოსკარი** \_ დიახ, თქვენც! მეგონა, მატყუარა არ იყავით.

**დედა როზა\_** ვინ გითხრა, რომ გატყუებ.

**ოსკარი**\_ მაშინ რატომ მელაპარაკებით ღმერთზე. ერთხელ ხომ უკვე გამაცურეს თოვლის ბაბუაზე ზღაპრებით. კმარა, რა!

**დედა როზა\_** ოსკარ, ღმერთსა და თოვლის ბაბუას შორის არანაირი კავშირი არ არსებობს.

**ოსკარი** \_ არსებობს, ეგ ერთი და იგივეა. სისულელეებით თავის გამოტენვაა და მეტი არაფერი!

**დედა როზა-** არა, მე თოვლის ბაბუის არ მჯერა, სამაგიეროდ მჯერა ღმერთის. ეს არის და ეს. **ოსკარი**\_ ვითომ რატომ უნდა მივწერო ღმერთს?

**დედა როზა** \_ იმიტომ, რომ სიმარტოვე ნაკლებად იგრძნო.

**ოსკარი**-იმასთან, ვინც არც კი არსებობს?

**დედა როზა** \_ გააკეთე ისე, რომ მან შენთვის იარსებოს., შენ აარსებე ყოველ ჯერზე, როცა იწამებ, ის უფრო და უფრო დიდხანს იარსებებს. თუ გულს არ აიცრუებ, ის მარადიული გახდება. მაშინ ღმერთი სიკეთეს მოგიტანს შვებას მოგგვრის.

**ოსკარი** \_ რა უნდა მივწერო?

**დედა როზა** \_ გაუმხილე შენი აზრები, რომელთა გამოთქმაც ხმამაღლა ვერ გაგიბედავს. \_ოღონდ, ღმერთი თოვლის ბაბუა არ გეგონოს. მას² მხოლოდ გონისმიერი თხოვნით შეგიძლია მიმართო.

**ოსკარი** \_ მაგალითად?

**დედა როზა** \_ ვთქვათ, გამბედაობა, მოთმინება, გონების სიცხადე.

**ოსკარი**-მესმის, რასაც ამბობ.

**დედა როზა** \_ ამასთან ერთად, ოსკარ, შეგიძლია, სხვების მფარველობაც შესთხოვო.

**ოსკარი**- დღეში ერთი სურვილი მაქვს, დედა-როზა, რას მიედ-მოედებით! ამ უფლებას ჯერ ჩემთვის დავიტოვებ. ესეც ასე, უფალო ღმერთო. ამ პირველი წერილით ვეცადე ოდნავ მაინც მეჩვენებინა, თუ რა ცხოვრებას ვეწევი საავადმყოფოში, სადაც ადამიანები აღმიქვამენ, როგორც მედიცინის წინააღმდეგ აღმართულ წინააღმდეგობას. ჰოდა, გთხოვ, ერთ რამეში გამარკვიე: განვიკურნები თუ არა? ან ჰო მითხარი, ან არა. ნუთუ ასე რთულია? კი ან არა. მცდარი პასუხი გადახაზე. ხვალამდე, გკოცნი ოსკარი P.შ. შენი მისამართი კი არ მაქვს. როგორ მოვიქცე?

ძვირფასო ღმერთო, ყოჩაღ. ძალიან ძლიერი ვინმე ხარ; უნებლიედ ისეთი რამ მოვისმინე, რისთვისაც საერთოდ არ უნდა მეგდო ყური.

**დუსელდორფი**- “ჩვენ ყველაფერი ვცადეთ! მერწმუნეთ, ქალბატონო, რომ ჩვენ მცდელობა არ დაგვიკლია’’.

**მამა**-“დარწმუნებული ვარ, ექიმო. მე მჯერა თქვენი” –

**დუსელდორფი**\_ ბავშვს ხომ არ მოეფერებოდით?

**დედა** \_ არა, გამბედაობა არ მეყოფა.

**მამა** \_ ამ მდგომარეობაში არავითარ შემთხვევაში არ უნდა გვნახოს,

**ოსკარი**\_ ექიმმა დიუსელდორფმა ჩემს მშობლებს უთხრა, რომ დიდი ხნის სიცოცხლე არ მიწერია. მათ კი გაქცევით უშველეს თავს. მძულს ისინი.

**დედა როზა-** გამოუვალი მდგომარეობა არ არსებობს, ოსკარ. კარგი იქნებოდა, ღმერთისთვის ისევ მიგეწერა. ის ჩემზე გაცილებით ძლიერია. მოუყევი ყველაფერი ღმერთს და სთხოვე, ერთხელ მაინც გინახულოს.

**ოსკარი** \_ დედა როზა,ღმერთი გადაადგილდება?

**დედა როზა** \_ თავისებურად.

**ოსკარი** \_ როდის დაბრუნდებით?

**დედა როზა\_** მე კვირაში მხოლოდ ორჯერ მოსვლის უფლება მაქვს.

**ოსკარი** \_ შეუძლებელია, დედაროზა, სამი დღე რა მოიცდის!

**დედა როზა** \_ ეს საავადმყოფოს შინაგანაწესია.

**ოსკარი**-\_ ვინ თხზავს ამ წესებს?

**დედა როზა** \_ ექიმი დიუსელდორფი.

**ოსკარი** \_ ექიმ დიუსელდორფს ამ ბოლო დროს ჩემს დანახვაზე შარვალში ეპარება. წადით და სთხოვეთ ნებართვა. მე სულაც არ ვხუმრობ. \_ გიმეორებთ, მე არ გეხუმრებით. თუ ყოველდღე არ მოხვალთ, ღმერთისთვის წერილის მიწერაზე უარს ვაცხადებ.

**დედა როზა** \_ შევეცდები.

\_ საქმე მოვაკვარახჭინე… არის ნებართვა; თორმეტი დღის მანძილზე ყოველდღე შემიძლია შენს სანახავად მოსვლა.

**ოსკარი**\_ მხოლოდ და მხოლოდ ჩემს სანახავად?

**დედა როზა** \_ მხოლოდ და მხოლოდ შენს სანახავად, ოსკარ. 12 დღე.

**ოსკარი**-დედა როზამ მასწავლა თუ არ გინდა დაგინახონ,რომ ტირი ჭერს უნდა ახედო და მიაშტერდეო.მშვენივრად ვიცი, რომ ბიჭებს ტირილი არ შეშვენით, განსაკუთრებით კი მე, კვერცხთავა არსებას, არც ბიჭს რომ არ ჰგავს და არც გოგოს, უფრო უცხოპლანეტელს რომ მიამსგავსებ. ვერაფერი გავაწყვე. ვერ შევძელი გრძნობების მოთოკვა. მხოლოდ თორმეტი დღე? ნუთუ საქმე ასე ცუდადაა დედა-როზა?

**დედა როზა-** \_ რა დღეა დღეს, ოსკარ?

**ოსკარი**\_ რა შეკითხვაა! განა ვერ ხედავთ ჩემს კალენდარს? 19 დეკემბერი.

**დედა როზა** - მოდი, ვითამაშოთ. ალბათ, ეს თამაში შენ უფრო გეხება. ამიერიდან ყოველ ცისმარე დღეს დააკვირდები; გონებაში კი აღნიშნავ, რომ ყოველი მზის ამოსვლა შენთვის 10 წლის ტოლფასია.

**ოსკარი**\_ ათი წლის?

**დედა როზა** \_ დიახ, ერთი დღე 10 წელს უდრის.

**ოსკარი** \_ გამოდის, თორმეტ დღეში 130 წლის გავხდები.

**დედა როზა** \_ მაშ! წარმოგიდგენია?!

**ოსკარი**-ასე და ამგვარად, შუადღისთვის, როცა 5 წელი შემისრულდა, ყველაფერი ბევრად უფრო ნათელი გახდა. სიბრძნე მომემატა, თუმცა ეს სრულებითაც არ ნიშნავს კარგი ამბების შეტყობას. ამ საღამოს 10 წელი მომიკაკუნებს და ეს უკვე გონიერების ასაკის დადგომას ნიშნავს.ღმერთო, ვსარგებლობ შემთხვევით და მსურს ერთი თხოვნით მოგმართო: როცა ჩემთვის რამე სათქმელი გექნება, იყავი უფრო ლმობიერი. ისე მოულოდნელად ნუღარ მაუწყებ, როგორც შუადღისას, 5 წლის ასაკში მომექეცი. აბა, ხვალამდე, გკოცნი. ოსკარი P.შ. კიდევ ერთი სათხოვარი მაქვს. ვიცი, მხოლოდ ერთი სურვილით შემიძლია მოგმართო, მაგრამ წეღან რაც მოგწერე, უფრო რჩევას გავდა. ძალიან მინდა, ერთხელ მაინც მეწვიო. ღია ვარ ნებისმიერი მიღებისთვის დილის 8 საათიდან საღამოს 9 საათამდე. სხვა დროს მძინავს.თუ შენი ვიზიტი ასეთ დროს დაემთხვა, არ მოგერიდოს და გამაღვიძე. თორემ რა სამწუხარო იქნება, ამის გამო რომ ერთმანეთს ავცდეთ, არა?

ამ საღამოს 20 წელი შემისრულდა.

**დედა როზა**-ვინმე თუ გიყვარს, ოსკარ?

**ოსკარი** \_ გოგონებიდან? \_პეგი ბლუ. პეგი ბლუ ცისფერი გოგონაა, დერეფნის სიღრმეში, ბოლოს წინა ოთახში ცხოვრობს. ყოველთვის თავაზიანი ღიმილი აფენია, მაგრამ ხმას თითქმის არასდროს იღებს. თითქოს კეთილი ფერია იყოს, სულის მოსათქმელად საავადმყოფოში რომ შემოირბინა. პეგის რთული სენი ჭირს, ე.წ. ცისფერი ავადმყოფობა. მის ფილტვებს სისხლი აღარ მიეწოდება და სადღაც იჭედება. ამის გამო მთელს მის კანს ცისფერი დაკრავს. ოპერაციას ელოდება, რომლის შედეგადაც ვარდისფერი გახდება. ჩემი აზრით, ფრიად დასანანი იქნება. ცისფერი პეგი ბლუ ბევრად უფრო მომწონს, გარშემო უსაზღვრო სინათლესა და სიჩუმეს აფრქვევს. როცა ვუახლოვდები, მგონია, რომ სამრეკლოში შევდივარ. **დედა როზა\_** უთხარი?

**ოსკარი** \_ ხომ არ დავერჭობი მის წინ და ხომ ვერ ვეტყვი: “პეგი ბლუ, მიყვარხარ” –თქო.

**დედა როზა-** რატომაც არა? ვითომ რატომ ვერ ეტყვი?

**ოსკარი**- ჯერ ერთი, ისიც არ ვიცი, ჩემი არსებობა საერთოდ თუ შეუმჩნევია.

**დედა როზა\_** ჰოდა, ეს კიდევ ერთი საბაბია, რომ უთხრა.

**ოსკარი**\_-ალბათ თქვენ ჩემი სიფათისთვის არ შეგიხედავთ! ძალიან უნდა უყვარდეს უცხოპლანეტელები, თავი რომ მოვაწონო. ამაში კი ნამდვილად არ ვარ დარწმუნებული.

**დედა როზა-** მე კი მიმაჩნია, რომ ერთობ სიმპათიური ვინმე ხარ, ოსკარ.

რა გრძნობებს გიღვიძებს პეგი ბლუ?

**ოსკარი -** სურვილი მიჩნდება, მოჩვენებების შემოსევისგან დავიცვა.

**დედა როზა** - აქ რა, მოჩვენებები ბინადრობენ?

**ოსკარი** - ჰო, ყოველ ღამე გვაღვიძებენ, მიზეზი კი არავინ იცის; ისე იბწკინებიან, საშინლად გვტკივა ხოლმე; თანაც გვეშინია, რადგან უჩინრები არიან. ადვილი კი არ არის, მერე ისევ ჩაიძინო.

**დედა როზა-** ხშირად გსტუმრობენ მოჩვენებები?

**ოსკარი**- მე არა. ხომ იცით, როგორი ღრმა ძილით მძინავს. სამაგიეროდ, ღამით პეგი ბლუს ყვირილი მესმის ხშირად. ძალიან მინდა, დავიცვა.

**დედა როზა** - მიდი და უთხარი მერე.

**ოსკარი**- ასეა თუ ისე, ამას ვერ გავაკეთებ. ღამე ოთახის დატოვების უფლებაც კი არ გვაქვს. ასეთია შინაგანაწესი.

**დედა როზა\_**-მოჩვენებებმა იციან, რას ნიშნავს შინაგანაწესი?

ცხადია, არა…

**ოსკარი**- გამარჯობა პეგი, მე ოსკარი ვარ. საწოლზე იყო მიწოლილი. გეგონებოდა, მშვენიერი პრინცის მოლოდინში გარინდული ფიფქიააო.

პეგის ხმა არ ამოუღია და ძალიანაც კარგი. მასთან ურთიერთობისას სწორედ ისაა შესანიშნავი, რომ ყოველთვის დუმს და ყველაფერი იდუმალი რჩება. \_ მოვედი, რათა გაუწყო ჩემი გადაწყვეტილება. ამ საღამოს კარებთან დარაჯად უნდა დაგიდგე და მოჩვენებებისგან დაგიცვა. ასე იქნება ამიერიდან, თუ, რა თქმა უნდა, საწინააღმდგო არაფერი გაქვს. პეგიმ შემომხედა და წამწამები დააფახულა. ისეთი შთაბეჭდილება დამრჩა, რომ შენელებულ ფილმს ვუყურებდი. ჰაერი კიდევ უფრო ჰაეროვანი გახდა, სიჩუმე – კიდევ უფრო უტყვი.

**ოსკარი**- შემთხვევით გუშინ ხომ არ მოსულხართ?

**დედა** - გუშინ? რატომ უნდა მოვსულიყავით? ხომ იცი, ჩვენ მხოლოდ კვირაობით შეგვიძლია. რატომ იკითხე ოსკარ?

**ოსკარი**- სადგომზე ვიღაცამ თქვენს მანქანას მოჰკრა თვალი.

**მამა**- ჩვენს გარდა სხვებსაც ჰყავთ წითელი მანქანა….. თანაც ფერები ცვალებადია.

**ოსკარი**-ფერები კი , მაგრამ, სამწუხაროდ, მშობლები \_ არა. ავიღე დასაკრავი და ”მაკნატუნას” მათ ცხვირწინ ორჯერ ზედიზედ, პაუზის გარეშე მოვუსმინე. ორი საათის მანძილზე ერთი სიტყვაც კი ვერ ამოღერღეს.

**მამა**-მოგწონს?

**ოსკარი** - ჰო. მეძინება.

**დედა** - მიყვარხარ, ჩემო პატარა ოსკარ! მე შენ ისე ძალიან მიყვარხარ!

**ოსკარი**-მეც მიყვარხარ. ღმერთო,ასე და ამგვარად ჩაიარა დღევანდელმა დღემ,ჩემი დიდი სურვილია, მე და პეგი ბლუ დავქორწინდეთ. კარგად არ ვიცი, დაოჯახება სულიერების სფეროს განეკუთვნება თუ არა; ან ეს ნამდვილად შენი პროფილია? კი არ გაჩქარებ, მაგრამ არც მე მაქვს თავზე საყრელად დრო. ერთი სიტყვით: ოსკარისა და პეგი ბლუს ქორწინება, კი თუ არა? თავად გადაწყვიტე, მე კი მაწყობს, თუ გამოგივა. აბა,

ხვალამდე გკოცნი, ოსკარი .

**დედა როზა-** ღმერთი ,ხომ არ გვენახა?

**ოსკარი**-ოოო, უკვე გაიგეთ მისი მისამართი?

**დედა როზა**-ვფიქრობ ახლა სამრეკლოში უნდა იყოს.

**ოსკარი**- დედა როზა,მე უკვე ცოლიანი კაცი ვარ. დღეს 21 დეკემბერია, ცოტაც და 30ის გავხდები, დაოჯახება კი მოვასწარი; რაც შეეხება ბავშვებს, მე და პეგიმ მოცდა ვამჯობინეთ. იცი, შეიძლება ჭკუიდნ შეიშალო, იმდენი რამ გვაქვს საერთო. აზრები და კითხვებიც კი ერთნაირი მოგვდის თავში. ღამე ერთად გავატარეთ. ბევრი გვეძინა და უამრავი სიზმარი ვნახეთ.

.

მართალი რომ გითხრათ, შეუცნობელის არ მეშინია. მხოლოდ ცოტა გული მეთანაღრება იმის დაკარგვაზე, რასაც უკვე ვიცნობ.

**დედა როზა**-მეც ზუსტად შენსავით ვარ ,ოსკარ.პეგი ბლუსთვის ჩვენთან ერთად ჩაის დალევა რომ შეგვეთავაზებინა? ჰა, რას იტყვი?

**ოსკარი**- პეგი ბლუ ჩაიზე დაგვეწვია. უმალ გამონახა საერთო ენა დედა-როზასთან და ბევრიც ვიხარხარეთ. ღმერთო. უკვე აღარ ვიცი, რა გთხოვო ამ საღამოს, ისედაც მშვენიერი დღე იყო. როგორ არა, ერთი რამ მაინც მინდა გთხოვო. იქნებ შესძლო, რომ ხვალ პეგი ბლუს ოპერაციამ მშვიდობით ჩაიაროს. ისე არა, როგორც ჩემს შემთხვევაში მოხდა. იქნებ, იქნებ… თუ ხვდები რისი თქმაც მსურს. ხვალამდე. გკოცნი, ოსკარი P.S ოპერაციები სულიერების სფეროს არ განეკუთვნება; სრულიად დასაშვებია, რომ ეს შენს შესაძლებლობებს აღემატება. მაშინ ისე მოახერხე, რომ პეგიმ ოპერაციის შედეგი ნებისმიერ შემთხვევაში უმტკივნეულოდ აღიქვას. შენი იმედი მაქვს.

ძვირფასო ღმერთო, დღეს პეგი ბლუს ოპერაცია გაუკეთდა. მე ათი საშინელი წელიწადი გადავიტანე, მძიმეა 30 წლის მამაკაცის მდგომარეობა.

სანახავად ერთად წავედით. მშობლები პეგის სასთუმალთან იდგნენ. არ ვიცი, ვინ გააფრთხილა ისინი – დედა-როზამ თუ პეგიმ, მაგრამ გამომეტყველებაზე შევატყვე, ჩემი არსებობის შესახებ მშვენივრად რომ უწყოდნენ. ღრმა პატივისცემით მესაუბრნენ. სკამი შუაში ჩადგეს და ამგვარად მეც შევძელი ავადმყოფ მეუღლეს სიდედრ-სიმამრთან ერთად თავზე დავდგომოდი. კმაყოფილი ვიყავი. პეგის კანს ოპერაციის შემდეგ ცისფერი ელფერი არ დაეკარგა. ექიმმა დიუსელდორფმა შემოიარა და წარბების ფხანით გამოგვიცხადა, რომ პეგი უახლოს რამდენიმე საათში ფერს იცვლიდა. სიდედრს გადავხედე. ცისფერი ელფერი არ დაკრავს, მაგრამ მაინც ლამაზია. გავიფიქრე, ჩემს ცოლს, პეგის შეეძლო ნებისმიერი მისთვის სასურველი ფერი ჰქონოდა. მე ხომ ის მაინც მეყვარებოდა. პეგიმ თვალები გაახილა. მე და მის მშობლებს მზერა შეგვავლო, მერე კი ისევ ძილს მიეცა. მისი მშობლები თავს მშვიდად გრძნობდნენ, მაგრამ ამასობაში მათი წასვლის დროც დადგა. \_ ჩვენი ქალიშვილი შენთვის მოგვინდიაო, – ასე გამომიცხადეს, – ვიცით, რომ თქვენი იმედი ნამდვილად შეიძლება გვქონდესო.

. წერილის დასასრულს ვხვდები, დღეს არაფერს გთხოვ, შეგიძლია, დაისვენო.

ძვირფასო ღმერთო, დღეს 50-მა მომიკაკუნა და სისულელეების გარდა არაფერი ჩამიდენია. მოკლედ მოგიყვები, სხვაგვარად არც ღირს. პეგი ბლუ კარგად გრძნობს . ღმერთო, ახლა, ასე რომ დავუმეგობრდით ერთმანეთს, მითხარი, რა გაჩუქო დაბადების დღეზე .

**მშობლები**- შობას გილოცავთ ოსკარ.

**ოსკარი**\_ მომიტევეთ, დამავიწყდა მეთქვა, რომ ერთ მშვენიერ დღეს თქვენც მოკვდებით. არ ვიცი ამ ფრაზამ რა ჭანჭიკი გადაუტრიალათ თავში, მაგრამ ისეთებივე გახდნენ, როგორც უწინ. მშვენიერი შობის საღამო გავატარეთ. ხვალამდე, გკოცნი ოსკარი P.S. სურვილის ჩათქმა მავიწყდებოდა. დაე, ჩემი მშობლები მარად ისეთები იყვნენ, როგორც ამ საღამოს. არაჩვეულებრივი შობა იყო.

შენთან დიდხანს საუბარი არ შემიძლია. დღეს კალამი უჩვეულოდ მემძიმა. ჩემს გარშემო ყველა ავადაა. ექიმი დიუსელდორფიც კი. და ეს \_ პაციენტთა მშობლების მიერ მირთმეული ამდენი შოკოლადის, ბატის ღვიძლის პაშტეტის, დაშაქრული წაბლისა და შამპანურის გამო. ღმერთო,როგორ მინდა მესტუმრო. გკოცნი, ხვალამდე ოსკარი ჰო, ღმერთო, დღეს 70-დან 80 წლამდე ასაკის გავხდი და ძალიან ბვრი ვიფიქრე.

ნუ დადიხართ მსგავსი გამომეტყველებით, ექიმო დიუსელდორფ. მსურს გულწრფელად გესუბროთ და ამიტომაც ყური მიგდეთ. რაც შეეხება მედიკამენტებს, მე ყოველთვის სამაგალითო ვიყავი. თქვენც უნაკლო ბრძანდებოდით ავადმყოფობასთან დაკავშირებულ საკითხებში. რა თქვენი ბრალია, როცა იძულებული ხართ, ადამიანებს ცუდი ამბები, ლათინურ სახელებიანი სნეულებანი და შეუძლებელი მკურნალობანი აუწყოთ. თქვენ ერთი უბრალო შემკეთებელი ხართ და მეტი არაფერი. თავისუფლად გაიარეთ, ექიმო დიუსელდორფ და ნუ დაიძაბებით, ნურც საკუთარ პიროვნებას მიანიჭებთ გადაჭარბებულ მნიშვნელობას. წინააღმდეგ შემთხვევაში, ამ ხელობას დიდხანს ვერ მოემსახურებით. შეხედეთ საკუთარ თავს. ხედავთ, უკვე როგორ ცუდად გამოიყურებით?

**დუსელდორფი**- მართალი ხარ ოსკარ; მადლობა, რომ ეს ყველაფერი მითხარი.

**ოსკარი** - არაფერს, ექიმო, თქვენს სამსახურში მიგულეთ. მომმართეთ, როცა გნებავთ. ესეც ასე, ღმერთო. სამაგიეროდ მე ისევ შენი ვიზიტის მოლოდინში ვარ. მოდი რა, ნუ ორჭოფობ. მაინც მოდი, მიუხედავად იმისა, რომ ამჟამად უამრავი ადამიანი მეხვევა თავს. როგორ გამახარებდა შენი მოსვლა! ხვალამდე, გკოცნი ოსკარი ძვირფასო ღმერთო, პეგი ბლუ წავიდა. მშობლებს დაუბრუნდა. სულელი ნამდვილად არ ვარ და მესმის, რომ მას ვეღარადროს ვნახავ. აღარ მოგწერ იმიტომ, რომ ძალიან სევდიანი და მოწყენილი ვარ. მე და პეგიმ მთელი ცხოვრება ერთმანეთის გვერდიგვერდ გავატარეთ. ახლა კი სრულიად მარტო აღმოვჩნდი ლოგინში დაქანცული, მიკნავლებული მელოტი. რა სიმახინჯეა სიბერე. დღეს უკვე აღარ მიყვარხარ. ოსკარი

ძვირფასო ღმერთო, მადლობა, რომ მოხვედი. მართლაც რომ სულზე მომისწარი, თავს ძალიან ცუდად ვგრძნობდი. შეიძლება, ჩემმა გუშინდელმა წერილმაც გატკინა გული…. როცა გამეღვიძა, თავში გამიელვა, რომ 90-ის გავხდი. თოვლის დასანახად ფანჯრისკენ შევტრიალდი. აი, სწორედ მაშინ მივხვდი, რომ შენ ჩემსკენ გამოეშურებოდი. ეს დილით ხდებოდა. მე მარტოდმარტო ვიყავი დედამიწის ზურგზე. ისე ადრე იყო, რომ ჩიტები ჯერ კიდევ თვლემდნენ.

. ნელ-ნელა ვგრძნობდი, როგორ მებერებოდა ნესტოები ჰაერით, შემდეგ ფილტვები და როგორ ვიწყებდი სუნთქვას. დერეფნიდან ხმები ჩამესმოდა და ეკლესიის თაღების ღუღუნს მაგონებდა. მე ცოცხალი ვიყავი. შთაბეჭდილება დამრჩა, თითქოს ხელი ჩამკიდე და საიდუმლოსკენ მიმავალი გზა ერთად გავიარეთ. გსურდა, რომ მე თავად გამესწორებინა მისთვის თვალი. მადლობა. აბა, ხვალამდე გკოცნი ოსკარი P.S. დღის სურვილი: შეგიძლია ეს განცდა ჩემს მშობლებსაც მოჰგვარო? დედა-როზამ, ვფიქრობ, უკვე გამოსცადა და თუ დრო დაგრჩება, პეგისაც, თუ შეიძლება… დაღლილობას ვგრძნობ. ძვირფასო ღმერთო, 110 წელი, ვფიქრობ ძალიან ბევრია. მგონი, ვკვდები. ოსკარი .

სულ რაღაც ნახევარ საათში წავიდა ჩვენგან. იმ დროს, როცა მე და მისი მშობლები ყავის დასალევად გავედით. ოსკარმა ეს ჩვენი თანდასწრების გარეშე მოახერხა. ასე მგონია, ჩვენს გასვლას დაელოდა და ამით დაგვინდო. მადლობა, ოსკარი რომ გამაცანი.ოსკარის წყალობით ბევრი ვიცინე და მივხვდი, რას ნიშნავს მხიარულება. ოსკარმა ჩამისახა შენი რწმენა. სიკვდილამდე სამი დღით ადრე ოსკარმა სასთუმალთან მდგარ პატარა მაგიდაზე აბრა განათავსა. ვფიქრობ, შენ უნდა გეხებოდეს. აბრაზე შემდეგი ეწერა: ,,მხოლოდ ღმერთს აქვს ჩემი გაღვიძების უფლება “